**รายงานการประชุมสำนักงานเกษตรอำเภอบางมูลนาก ประจำเดือนกุมภาพันธ์ 2568**

**ครั้งที่ 2/2568**

**เมื่อวันที่ 6 กุมภาพันธ์ 2๕68 เวลา 13.30น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นางสาวสุกัลยา นาคเพ็ง เกษตรอำเภอบางมูลนาก ประธาน

2. นางวนิดา พาเหมาะ นักวิชาการส่งเสริมการเกษตรชำนาญการ

3. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

4. นางสาวอมรรัตน์ โพธิสุข นักวิชาการส่งเสริมการเกษตรปฏิบัติการ

5. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

6. นายอธิศักดิ์ ทองเลิศ นักวิชาการส่งเสริมการเกษตร

7. นางฐานิตา นาคอ่อน เจ้าพนักงานธุรการ

8. นายรุ่ง น้อยทวี พนักงานทั่วไป

**ผู้ไม่มาประชุม**

-

**เริ่มประชุมเวลา 13.30 น.**

นางสาวสุกัลยา นาคเพ็งเกษตรอำเภอบางมูลนากเป็นประธานในที่ประชุมได้กล่าวเปิดประชุม และดำเนินการประชุมตามระเบียบวาระต่าง ๆ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

1.1 การท่องเที่ยวเชิงเกษตร รองผู้ว่าราชการจังหวัดพิจิตร (นายธนิต ภูมิถาวร) มีแนวคิดขับเคลื่อนงานท่องเที่ยวเชิงเกษตร โดยจะเชิญหัวหน้าส่วนราชการลงพื้นที่ท่องเที่ยวเชิงเกษตร ซึ่งจะนำร่องที่อำเภอโพธิประทับช้าง และขอให้เกษตรตำบลไปดูพื้นที่เส้นทางท่องเที่ยวในพื้นที่อำเภอของตนเอง เพื่อเตรียมความพร้อมต่อไป

1.2 มาตรการควบคุมสภาวะหมอกควันจังหวัดจังหวัดพิจิตร วันที่ 31 มกราคม 2568 ให้ดำเนินการตามข้อสั่งการของผู้ว่าราชการจังหวัดพิจิตรร่วมกับมาตรการกรมส่งเสริมการเกษตร กระทรวงเกษตรและสหกรณ์ ดังนี้

1) มาตรการควบคุมการเผา กำหนดมาตรการงดเผาในพื้นที่โดยเด็ดขาด ผู้ว่าราชการจังหวัดสั่งการให้ใช้กลไกของท้องที่ในการควบคุมการเผา

2) **เน้นย้ำ** ฝากเกษตรตำบลประชาสัมพันธ์และเผยแพร่ประกาศ โดยสำนักงานเกษตรอำเภอนำประกาศกระทรวงเกษตรและสหกรณ์ เรื่องมาตรการบริหารจัดการป้องกันและแก้ไขปัญหาฝุ่นละอองขนาดเล็ก PM 2.5 ภาคการเกษตร ลงวันที่ 17 มกราคม 2568 ติดประกาศ (17 มกราคม-31 พฤษภาคม 2568) ในพื้นที่ทุกหมู่บ้าน ๆ ละ 3 จุด เช่น ร้านค้าประจำหมู่บ้าน ศาลากลางบ้าน ที่ประชุมที่ประชาชนหนาแน่น โดยให้เก็บภาพถ่ายไว้ด้วย

3) การดำเนินการระดับอำเภอ

-แจ้งเวียนหนังสือนำเรียนนายอำเภอ โดยให้ นายอธิศักดิ์ ทองเลิศ รวบรวมหนังสือคำสั่งเกี่ยวกับการรณรงค์หยุดเผาจากสำนักงานเกษตรจังหวัดพิจิตร

-นำรายชื่อเกษตรกรที่จะเก็บเกี่ยวผลผลิตที่จะเสี่ยงเผาในพื้นที่เกษตรนาข้าวในแต่ละเดือนเพื่อนำเรียนนายอำเภอ

/-ประชาสัมพันธ์เกษตรกร…

-2-

-ประชาสัมพันธ์เกษตรกรไม่ให้เผาในพื้นที่ทุกเวทีการประชุม

ทั้งนี้ หากตำบลดำเนินการในส่วนใดแล้วให้บันทึกภาพถ่ายเก็บไว้เป็นหลักฐานว่าได้มีการดำเนินการแล้วตามขั้นตอนทุกช่องทางแล้ว

4) การตรวจสอบและติดตาม

-มอบหมายเกษตรตำบลทุกตำบลตรวจสอบข้อมูลจาก Gistda

-ใช้คณะกรรมการระดับอำเภอตรวจสอบข้อเท็จจริงตามแบบฟอร์มที่กลุ่มอารักขาพืชจะแจ้งให้ทราบต่อไป

-สำนักงานเกษตรอำเภอจัดทำฐานข้อมูลรวมทุกประเภทพื้นที่การเผา

-เกษตรจังหวัดมอบหมายให้แต่ละกลุ่มงานกำกับติดตามในพื้นที่รับผิดชอบ

5) บทลงโทษ

-ผู้ฝ่าฝืนระหว่างวันที 17 มกราคม – 31 พฤษภาคม 2568 จะถูกตัดสิทธิ์ตั้งแต่วันที่ 1 มิถุนายน 2568 จะไม่สามารถเข้าร่วมโครงการของกระทรวงเกษตรและสหกรณ์

-ยกเว้นกรณีการช่วยเหลือภัยพิบัติธรรมชาติ

**ที่ประชุม**รับทราบ

**ระเบียบวาระที่ 2 เรื่องการรับรองรายงานการประชุมครั้งที่ 1/2568**

**มติที่ประชุม** รับรองรายงานในการประชุมเกษตรอำเภอประจำเดือนมกราคม 2568

**ระเบียบวาระที่ 3 เรื่องสืบเนื่อง**

ไม่มี

**ระเบียบวาระที่ 4 เรื่องเพื่อทราบ**

**ฝ่ายบริหารทั่วไป**

1. ผลการเบิกจ่ายประจำเดือน มกราคม 2568 ภาพรวมจังหวัดเบิกจ่ายได้ 61.65%  2. เน้นย้ำเร่งรัดให้อำเภอดำเนินการเบิกจ่ายตามแผน

**ที่ประชุม**รับทราบ

**ฝ่ายยุทธศาสตร์และสารสนเทศ**

1. ผลการใช้จ่ายงบประมาณรายจ่าย ประจำปีงบประมาณ พ.ศ. 2568(โครงการ ตามตัวชี้วัด) ครั้งที่ 1 (ตุลาคม 2567 - มีนาคม 2568) ประจำเดือน มกราคม 2568

1) ผลการใช้จ่ายงบประมาณ รวมงบประมาณที่ได้รับทั้งสิ้น 2,192,054 บาท รวมงบประมาณที่ใช้จ่าย 891,469.58 บาท คิดเป็นร้อยละ 40.67

2) อำเภอบางมูลนาก งบประมาณที่ได้รับ จำนวนเงิน 96,699 บาท งบที่เบิกจ่ายแล้ว จำนวนเงิน 57,300 บาท คิดเป็นร้อยละ 59.26 ข้อมูล ณ วันที่ 20 มกราคม 2568

2. การขึ้นทะเบียน/ปรับปรุงทะเบียนเกษตรกร และการวาดแปลง

/2) ผลการขึ้นทะเบียนเกษตรกรผู้ปลูกข้าวนาปรัง…

-3-

1) ผลการขึ้นทะเบียนเกษตรกรผู้ปลูกข้าวนาปรัง ตามที่ตั้งแปลงปี 2568 ผ่านระบบ ทบก. ระบบ e-form และแอปพลิเคชั่น DOAE Farmbook ปี 2568 ตัดยอดวันที่ 28 มกราคม 2568 อำเภอบางมูลนาก ปี 2566/67 จำนวน 2,227 ครัวเรือน ปี 2567/68 จำนวน 259 ครัวเรือน ร้อยละการบันทึก ปี 2566 กับปี 2567 เท่ากับ 11.63

2) ผลการปรับปรุงข้อมูลทะเบียนเกษตรกร และการวาดแปลง ปีงบประมาณ พ.ศ 2568 ผ่านระบบ ทบก. ระบบ E – form และแอปพลิเคชัน DOAE Farm Book และระบบวาดแปลง ตัดยอดข้อมูล ณ วันที่ 28 มกราคม 2568 อำเภอบางมูลนาก เป้าหมายทั้งหมด 7,344 ครัวเรือน เป้าหมายรอบ 1 จำนวน 1,689 ครัวเรือน ผล 1,754 ครัวเรือน เป้าหมายรอบ 1 ร้อยละ 103.85 เป้าหมายวาดแปลงทั้งหมด จำนวน 2,678 แปลง เป้าหมายรอบ 1 จำนวน 1,339 แปลง ผล 338 แปลง ร้อยละเป้าหมายรอบ 1 ร้อยละ 25.24 และขอให้ทุกตำบลเร่งรัดการขึ้นทะเบียน และปรับปรุงทะเบียนเกษตรกร รวมทั้งการวาดแปลงให้ได้ตามเป้าหมาย

จากการติดตามการวาดแปลงพบประเด็นที่ทำให้ผลการวาดแปลงได้น้อยกว่าเป้าหมาย ดังนี้

1) กรณีเอกสารสิทธิ์เป็นโฉนด ระบบจะวาดให้อัตโนมัติ และรอบที่ 1 มีเกษตรกรขึ้นทะเบียนค่อนข้างน้อย อาจทำให้การวาดแปลงไม่ได้ตามเป้าหมาย จึงขอให้เกษตรอำเภอเน้นให้เจ้าหน้าที่วาดแปลงคงค้างปี 2566 และปี 2567

2) การขึ้นทะเบียนเกษตรกรผ่าน Farmbook เอกสารสิทธิ์ นส.3 สปก. ที่ไม่มีเอกสารสิทธิ เจ้าหน้าที่จะเป็นผู้วาด ระบบจะดึงข้อมูลเป็นแปลงเดิม ซึ่งบางครั้งเจ้าหน้าที่ที่มารับผิดชอบตำบลคนใหม่ (ย้าย/บรรจุใหม่) ซึ่งมีการวาดแปลงจำเป็นต้องใช้รูปแบบแปลงตามเอกสารสิทธิ แต่ไม่มีข้อมูลจึงวาดไม่ได้ ขอให้เกษตรตำบลขอเอกสารสิทธิ์นำมาตรวจสอบในระบบ/พิกัดพื้นที่ เพื่อใช้เป็นฐานข้อมูลประกอบในการวาดแปลงให้มีความถูกต้อง

3) กรณีโฉนดฉบับจริง พิกัดกับค้นหารูปแบบใน API ของที่ดินไม่ตรงกัน พื้นที่ไม่เท่ากัน ก็ไม่สามารถวาดได้ ต้องประสานที่ดินอำเภอ หรือแจ้งสำนักงานเกษตรจังหวัดเพื่อประสานในส่วนที่เกี่ยวข้องต่อไป

4) ระบบช้า เนื่องจากมีผู้ใช้งานจำนวนมาก ซึ่งเจ้าหน้าที่ผู้รับผิดชอบแจ้งว่าเป็นข้อจำกัดของระบบ

5) การวาดแปลงให้เจ้าหน้าที่ตรวจสอบ กรณี 1 วาดแปลงทับพื้นที่ที่ไม่มีเอกสารสิทธิ์ กรณี 2 เอกสารสิทธิ์ นส.3 บางแปลงเปลี่ยนประเภทที่ดินเป็นโฉนดแล้ว และยังมีการนำมาขึ้นทะเบียน

6) ขอให้เร่งดำเนินการตรวจสอบว่าติดเงื่อนไขสถานะใด และเกษตรกรที่ดำเนินการแล้วได้รับเงินเข้าบัญชีแล้วหรือไม่ ทั้งนี้ ให้แจ้งกลุ่มยุทธศาสตร์และสารสนเทศทราบทางไลน์ด้วย

3. รายงานสถาณการณ์การผลิตพืชเศรษฐกิจสำคัญของจังหวัดพิจิตรของสำนักงานเกษตรอำเภอบางมูลนาก ข้าวนาปี 2567/68 จำนวน 7,311 ครัวเรือน เท่ากับ 182,232 ไร่ ข้าวนาปรัง จำนวน 19,940 ไร่ อ้อย จำนวน 18 ไร่ มะม่วง จำนวน 167 ไร่ ส้มโอ จำนวน 10 ไร่ มะนาว จำนวน 49 ไร่

4.. การรายงานข่าวประชาสัมพันธ์ขอให้อำเภอรายงานช่องทางไลน์ Open Chat ของสำนักงานเกษตรจังหวัดพิจิตร ภายในเวลา 20.00 น.

5. ผลการประเมินศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ปีงบประมาณ พ.ศ.2568 ครั้งที่ 1 ผ่านการประเมิน จำนวน 7 อำเภอ ไม่ผ่านการประเมิน จำนวน 5 อำเภอ และอำเภอบางมูลนาก คะแนนเต็ม 200 คะแนน ได้ 99.66 คะแนน คิดเป็นร้อยละ 49.83 ผลการประเมิน ไม่ผ่าน

6. ศพก.หลัก ไม่ผ่านการประเมินให้มีการพัฒนาตนเอง และประเมินศักยภาพอีกครั้งภายใน 6 เดือน ให้นำเรื่องเสนอที่ประชุมคณะกรรมการ ศพก. ระดับอำเภอ พิจารณาตามระเบียบกระทรวงเกษตร

/และสหกรณ์ว่าด้วยการบริหาร…

-4-

และสหกรณ์ว่าด้วยการบริหารงานศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) พ.ศ.2560 แก้ไขเพิ่มเติม (ฉบับที่ 2) พ.ศ.2561 พ.ศ.2563 และฉบับที่ 4 พ.ศ.2565 หมวด 2 คณะกรรมการศูนย์เรียนรู้การเพิ่มประสิทธิภาพการผลิตสินค้าเกษตร ศพก. ข้อ 19 (3)

7. แผนการปฏิบัติงานตามระบบส่งเสริมการเกษตร

-วันที่ 3 กุมภาพันธ์ 2568 วันประชุมสำนักงานเกษตรอำเภอ (DM)

-วันที่ 10, 17 กุมภาพันธ์ 2568 เวทีแลกเปลี่ยนเรียนรู้ระดับอำเภอประจำสัปดาห์ (WM)

-วันที่ 21 กุมภาพันธ์ 2568 ทีม C นิเทศงานตามระบบส่งเสริมฯ อำเภอบางมูลนาก

-วันที่ 28 กุมภาพันธ์ 2568 ประชุมเกษตรอำเภอ (MM)

**ที่ประชุม**รับทราบ

**ฝ่ายส่งเสริมและพัฒนาการผลิต**

1. ผลการบันทึกข้อมูลในระบบการเพาะปลูกพืชฤดูแล้งปัจจุบันอยู่ที่ 409,099.50 ไร่ มีบางอำเภอที่ยังไม่ถึงเกณฑ์การคาดการณ์แผนการเพาะปลูกพืชฤดูแล้ง และบางอำเภอที่เกินเกณฑ์การคาดการณ์ขอให้อำเภอดำเนินการ ดังนี้

1) ดูแผนการคาดการณ์เพาะปลูกพืชฤดูแล้งในระบบรายงานร่วมกับสถานการณ์การเพาะปลูกพืชฤดูแล้งในพื้นที่จริง เพื่อใช้ในการรายงานข้อมูล

2) ติดตามสถานการณ์ ดำเนินการตามมาตรการรับรองภัยแล้งปี 67/68 อย่างเคร่งครัด

3) ประชาสัมพันธ์การบริหารจัดการน้ำในช่วงฤดูแล้งให้เกษตรกรรับทราบอย่างทั่วถึง

4) จัดทำแผนปฏิบัติการตามภารกิจของหน่วยงานในสอดคล้องกับมาตรการ และรายงานการดำเนินงานทาง E-mail กลุ่มส่งเสริมและพัฒนาการผลิต ทุกวันที่ 28 ของเดือนจนสิ้นฤดูแล้ง

2. ขอความร่วมมือประชาสัมพันธ์ให้เกษตรกรเพาะปลูกข้าวนาปรังตามเป้าหมาย ซึ่งตัวเลขของกรมส่งเสริมการเกษตร กับของกรมชลประทานรับรองไม่ตรงกัน มอบหมายให้กลุ่มส่งเสริมและพัฒนาการผลิตประสานกรมส่งเสริมการเกษตรในการปรับปรุงข้อมูลพื้นที่ปลูกข้าวนาปรัง

3. โครงการคลินิกเกษตรเคลื่อนที่ในพระราชานุเคราะห์ฯ จังหวัดพิจิตร ครั้งที่ 1 บูรณาการร่วมกับ กิจกรรม “บำบัดทุกข์ บำรุงสุข สร้างรอยยิ้มให้ชาวพิจิตร” ในวันศุกร์ที่ 7 กุมภาพันธ์ 2568 ณ โรงเรียนบ้านศรีศรัทธามิตรภาพที่ 176 ตำบลโพธิ์ไทรงาม อำเภอบึงนาราง จังหวัดพิจิตร

**มติที่ประชุม** รับทราบ

**ฝ่ายส่งเสริมและพัฒนาเกษตรกร**

1.สำนักงานเกษตรจังหวัดพิจิตร ได้รับอนุมัติให้ดำเนินการจัดตั้งศูนย์เรียนรู้และพัฒนาเกษตรกร

การบริหารจัดการสินค้าเกษตร ตลาดเกษตรกรจังหวัดพิจิตร ภายใต้โครงการส่งเสริมการสร้างมูลค่าเพิ่มสินค้าด้านเกษตรสู่ศูนย์เรียนรู้การบริหารจัดการสินค้าเกษตร(ตลาดเกษตรกรถาวร) โดยมีวัตถุประสงค์เพื่อสร้างมูลค่าเพิ่มสินค้าด้านการเกษตรเพิ่มช่องทางการจำหน่ายผลผลิตการเกษตร ผลิตภัณฑ์ สินค้าแปรรูป สินค้าหัตถกรรมที่มีคุณภาพของเกษตรกรและพัฒนาทักษะทางด้านการตลาด เปิดโอกาสให้เกษตรกรเป็นผู้ประกอบการ ด้านการตลาด พัฒนาสินค้าการเกษตรไปสู่ความเข้มแข็งมั่นคงและยั่งยืนซึ่งเปิดให้จำหน่ายสินค้าในวันพฤหัสบดีของทุกสัปดาห์ ระหว่างเวลา 09.00 – 15.00 น.กลุ่มส่งเสริมและพัฒนาเกษตรกร ขอรายงานผลการจำหน่ายสินค้าศูนย์เรียนรู้การบริหารจัดการสินค้าเกษตร (ตลาดเกษตรกร) จังหวัดพิจิตร

**รวมยอดจำหน่ายสินค้า เดือนธันวาคม 2567 เป็นเงิน 156,785 บาท**

**รวมยอดจำหน่ายสินค้า เดือนมกราคม เป็นเงิน 201,975 บาท**

/2.การต่อทะเบียนวิสาหกิจชุมชน...

**-5-**

2.การต่อทะเบียนวิสาหกิจชุมชน ขอให้แจ้งเกษตรกรมาต่อทะเบียนวิสาหกิจชุมชนตามระยะเวลาที่กำหนดให้เป็นไปตามระเบียบต่อทะเบียนวิสาหกิจชุมชน

**มติที่ประชุม** รับทราบ

**ฝ่ายอารักขาพืช**

1. สถานการณ์โรคใบด่างมันสำปะหลังในพื้นที่จังหวัดพิจิตรพบแปลงมันสำปะหลังที่มีอาการของโรคใบด่างมันสำปะหลังจำนวน 6 อำเภอ ได้แก่

1) อำเภอวชิรบารมี พบโรคใบด่างมันสำปะหลังในพื้นที่ ตำบลบึงบัวพื้นที่ 12 ไร่ เกษตรกร 1 ราย

2) อำเภอทับคล้อ พบโรคใบด่างมันสำปะหลังในพื้นที่ ตำบลเขาทรายพื้นที่ 2 ไร่ เกษตรกร 1 ราย

3) อำเภอดงเจริญ พบโรคใบด่างมันสำปะหลังในพื้นที่ ตำบลวังงิ้วพื้นที่ 116 ไร่ เกษตรกร 5 ราย

4) อำเภอสามง่าม พบโรคใบด่างมันสำปะหลังในพื้นที่ ตำบลเนินปอพื้นที่ 15 ไร่ เกษตรกร 4 ราย

ตำบลหนองโสน พื้นที่ 28 ไร่ เกษตรกร 11 รายรวม พื้นที่ 43 ไร่ เกษตรกร 15 ราย

5) อำเภอโพทะเล พบโรคใบด่างมันสำปะหลังในพื้นที่ ตำบลทะนงพื้นที่ 5 ไร่ เกษตรกร 1 ราย

6) อำเภอโพธิ์ประทับช้าง พบโรคใบด่างมันสำปะหลังในพื้นที่ ตำบลไผ่ท่าโพพื้นที่ 10 ไร่ เกษตรกร 1 ราย ตำบลไผ่รอบ พื้นที่ 5 ไร่ เกษตรกร 2 ราย ตำบลดงเสือเหลือง พื้นที่ 56 ไร่ เกษตรกร 7 ราย ตำบลเนินสว่าง พื้นที่ 8 ไร่ เกษตรกร 2 ราย และตำบลทุ่งใหญ่ พื้นที่ 16 ไร่ เกษตรกร 2 ราย รวมพื้นที่ 95 ไร่เกษตรกร 14 ราย

รวมพื้นที่พบโรคใบด่างมันสำปะหลังของจังหวัดพิจิตรทั้งหมดพื้นที่ 273 ไร่ เกษตรกร 37 ราย

2. ช่วงนี้มีบริษัทเอกชนขายปุ๋ย และสารเคมีกำจัดศัตรูพืช ประชาสัมพันธ์ว่ามีการทำข้อตกลงกับกระทรวงเกษตรและสหกรณ์ขอให้เกษตรตำบลติดตามตรวจสอบในพื้นที่ หากพบข้อเท็จจริงให้แจ้งเกษตรจังหวัด และประชาสัมพันธ์ให้เกษตรกรทราบ

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

**ไม่มี**

**ระเบียบวาระที่ 6 เรื่องอื่นๆ**

**เรื่องจากอำเภอ**

1.แจ้งข้าราชการย้ายมาดำรงตำแหน่งใหม่

1) นายธีรนิตย์ กาติ๊บ ตำแหน่ง ปลัดอำเภอ (เจ้าพนักงานปกครองปฏิบัติการ) มาดำรงตำแหน่งตั้งแต่วันที่ 20 กุมภาพันธ์ 2568

2) ร้อยตรี ณรงค์ บุตรน้ำเพชร มาดำรงตำแหน่ง สัสดีอำเภอบางมูลนาก ตั้งแต่วันที่ 27 กุมภาพันธ์ 2568

2.หยุดการเผา ห้ามเผาทุกกรณี ถ้ามีเหตุเกิดต้องดำเนินการตามกฏหมาย และทุกครั้งที่เกิดเหตุให้หน่วยงานลงพื้นที่ และถ่ายภาพส่งให้ปกครอง

/3.ขอบคุณหัวหน้าส่วนราชการ…

-6-

3. ขอบคุณหัวหน้าส่วนราชการให้ความร่วมมือในการจัดกิจกรรม ดังนี้

1) การร่วมกิจกรรมเฉลิมพระเกียรติพระบาทสมเด็จพระเจ้าอยู่หัวเนื่องในโอกาสพระราชพิธีสมมงคลพระชนมายุเท่าพระบาทสมเด็จพระพุทธยอดฟ้าจุฬาโลกมหาราช สมเด็จพระปฐมบรมกษัตริย์ยาธิราชแห่งราชวงศืจักรี พุทธศักราช 2568 เมื่อวันที่ 14 มกราคม 2568

2) การจัดงาน RUN FOR FUN Ep.6 วิ่งรับไออุ่นกรุ่นลมหนาว (Sunshine in the winter) ประจำปีงบประมาณ พ.ศ.2568 เมื่อวันอาทิตย์ที่ 12 มกราคม 2568

3) ขอบคุณการรับบริจาคโลหิต เมื่อวันที่ 22 มกราคม 2568 ซึ่งได้ปริมาณโลหิต 120 ยูนิต

4) การเลือกตั้งสมาชิกองค์การบริหารส่วนจังหวัดพิจิตร และนายกองค์การบริหารส่วนจังหวัดพิจิตร เมื่อวันที่ 1 กุมภาพันธ์ 2568

**ข้อสั่งการของนายอำเภอ**

ให้สำนักงานเกษตรอำเภอนำรายชื่อเกษตรกรที่จะเก็บเกี่ยวในช่วงเดือนกุมภาพันธ์ – เดือนเมษายน ทำข้อตกลงกับเกษตรกรว่าไม่เผา

**มติที่ประชุม** รับทราบ

ปิดการประชุมเวลา 16.00 น.

(ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

(นางชุติกาญจน์ พรเจริญฤทธิ์)

เจ้าพนักงานธุรการชำนาญงาน

(ลงชื่อ) สุกัลยา นาคเพ็ง ผู้ตรวจรายงานการประชุม

(นางสาวสุกัลยา นาคเพ็ง)

เกษตรอำเภอบางมูลนาก